Diari Oficial de la Generalitat Valenciana


Sumari del DOGV 4106, del 15-10-2001 (2001/9721)

ORDRE de 24 de setembre de 2001, de la Conselleria de Cultura i Educació, que modifica l'Ordre de 18 d'abril de 1996, per la qual es constituïx la Mesa de les organitzacions de pares/mares d'alumnes i administració educativa.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/09/24/(3)/dof/vci/html**

### Dades del document

Número de DOGV
:   4106

Data del DOGV
:   15-10-2001

Secció del DOGV
:   I. DISPOSICIONS GENERALS

Número del document
:   2001/9721


Data del document
:   24-09-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * parentiu
    * legislació
    * alumnat
    * organització administrativa
    * alumne

ORDRE de 24 de setembre de 2001, de la Conselleria de Cultura i Educació, que modifica l'Ordre de 18 d'abril de 1996, per la qual es constituïx la Mesa de les organitzacions de pares/mares d'alumnes i administració educativa. [2001/9721]
  
Per l'Ordre de 18 d'abril de la Conselleria de Cultura, Educació i Ciència, es constituïx la Mesa de les organitzacions de pares/mares d'alumnes i administració educativa, en la Conselleria de Cultura, Educació i Ciència, posteriorment modificada per l'Ordre de 16 de febrer de 2000 (DOGV núm. 3699 d'1-3-2000).
  
El Decret 111/2000, de 18 de juliol, del Govern Valencià, pel qual s'aprova el Reglament orgànic i funcional de la Conselleria de Cultura, Educació i Ciència, disposa la distribució de funcions entre els centres directius del departament, i atribuïx a la Subsecretaria la direcció, impuls i coordinació de les relacions institucionals, així com el foment de la participació dels diferents sectors de la comunitat escolar en la vida dels centres docents i en els òrgans de representació de l'àmbit educatiu.
  
A fi d'adequar la composició de la Mesa de pares al citat reglament, i en ús de les facultats conferides en la disposició final primera del Decret 126/1986, de 20 d'octubre, del Govern Valencià, i en l'article 35 de la Llei de Govern Valencià,
  
ORDENE
  
Únic
  
Es modifica l'apartat quart, lletra d), i l'apartat quint de l'Ordre d'esta Conselleria de 18 d'abril de 1996, que queden redactats de la manera següent:
  
"Quart
  
d) Dotze membres pertanyents a les tres confederacions de federacions d'associacions de pares d'alumnes més representatives de la Comunitat Valenciana, inscrites en el Cens de confederacions, federacions i associacions de pares d'alumnes de centres docents no universitaris de la Comunitat Valenciana, creat per l'Ordre de 4 de novembre de 1996. Cada confederació designarà quatre membres.
  
La representativitat de les susdites confederacions, només a l'efecte del present apartat, es mesurarà en funció del nombre de federacions d'associacions de pares d'alumnes que les integren."
  
"Quint
  
Els representants de les confederacions comunicaran les persones designades per a representar-les en la Mesa de pares al subsecretari/ària de la Conselleria de Cultura i Educació, el qual procedirà al seu nomenament. De la mateixa forma es procedirà per al cessament."
  
DISPOSICIÓ FINAL
  
Esta ordre entrarà en vigor l'endemà de la publicació en el Diari Oficial de la Generalitat Valenciana.
  
València 24 de setembre de 2001.
  
El conseller de Cultura i Educació,


Còpia Permalink ELI